## JAKTA 2022

I år er tildelingen på kalv, kolle, spisshjort og hjort. Dvs at ungkolle er inne i kvoten for kolle. Spisshjort kan også felles i stedet for voksen hjort. Det henstilles til å felle ungdyr.

For jaktfelt som ikke får voksne hanndyr alle 3 årene Haltvika(1), Fugelsnes(2) og Blomtua(1)) vil en kunne overføre kvoten fra i år til neste år eller eventuelt år 3.

.

Følg også med på vår internettside, der publiserer vi fellingsresultat og andre nyheter. Se stabblandet.net.

### Jaktider 2022

#### Elg: f.o.m 25.9. t.o.m. 23.12 **NB! ELGJAKTA STARTER IKKE FØR 25.9**

Hjort f.o.m 01.9. t.o.m. 23.12

Rådyr f.o.m 25.9 t.o.m. 23.12

Rådyrbukk f.o.m 10.8. t.o.m. 23.12

***Rapport om felt hjort / Sett og skutt***

Føringen av sett og skutt hjort er blitt meget bra. Dette må vi videreføre slik at statistikken som vi får ut av dette blir så riktig som mulig. Alle jegere med våpen skal registrere de dyrene han ser på jakta. Jaktfeltlederen er ansvarlig for at dette blir ført. Felte dyr må være føres innen 24 timer etter felling.

***Skrapdyr***

Det er bestemt vekter på dyr som regnes som skrapdyr er:

Kalv 18 kg

Ung kolle 34 kg

Spisshjort 38 kg

Kolle 45 kg

Hjort 55 kg

Dyret skal veies rett etter slakting og det skal ikke gjøres fratrekk for skadet kjøtt.

De som skyter dyr under disse vektene kan be om at disse blir klassifisert som skrapdyr. En kan da velge om en vil beholde dyret ved å betale kr 25,- pr.kg eller levere det til SVFL for salg. En får ny fellingstillatelse i begge tilfellene. Hvis en velger å beholde dyret må fellingsavgift betales. Hvis en leverer dyret til SVFL betales ikke fellingsavgift.

Kontroll av vekt foregår ved at en tar bilde av slaktet og vekta og sender det til Solve Skar eller Arnfinn Fuglevåg. De bestemmer da om slaktet skal kontroll veies.

***Ettersøkshund***

For at alle skal kunne jakte lovlig vil SVFL også i år inngå avtale med Aure ettersøksring.

Se stabblandet.net for navn og telefonnummer. Alle kostnader med ettersøket dekkes av SVFL. Det skal også gis beskjed om skadeskutte dyr. Ring eller send SMS til Solve eller Arnfinn.

***Avtaler mellom jaktfeltene***

Jakten innen jaktfeltene skal foregå på samme måte som tidligere, men ettersom Stabblandet VFL har driftsplan åpner dette for muligheter for samarbeid på tvers av jaktfeltene. Dette samarbeidet er basert på frivillighet i hvert jaktfelt, og kun etter skriftlig avtale.

Vi har laget 3 maler til avtaler mellom jaktlagene

* ”avtale om jakt i annet jaktfelt”
* ”overføring av fellingskvote til annet jaktfelt”
* ”annen avtale om jakt mellom jaktfelt”

Avtalenemalene finnes på Stabblandet.net. Avtalen skal underskrives av grunneier.

***Fellingsavgift***

Det skal betales fellingsavgift for de dyr som blir felt. Fellingsavgiften er

Voksen hjort kr 450,-

Kalv kr 275,-

Rådyr kr 275,-

Fellingsavgiften betales inn på konto 3935 20 09052 innen 1. februar 2023.

***Fellingsavgift for tidligere år må være betalt før det åpnes for ny jakt på***

***jaktfeltet i 2023.***

***Rådyrjakt***

Stabblandet VFL er tildelt kvotefri jakt på rådyr. De enkelte jaktfelt må selv vurdere hvordan avskytingen på rådyr skal være. De som feller rådyr må melde dette på settogskutt.no. Rådyr registreres på vald Stabblandet.

***Elgjakt***

Kvoten på elg er i år: 3 kalver. Det er bestemt at disse kan jaktes på av alle jaktfelt i Stabblandet VFL. Hvis det felles elg må det straks meldes fra til Solve Skar eller Arnfinn Fuglevåg. Vi vil da kontakte de øvrige jaktfelt for å stoppe jakten. For å unngå feilskyting er det viktig at melding blir gitt så raskt som overhode mulig.

Jaktfeltet kan beholde kjøttet for kr 25 kr pr kg. Hvis en ikke ønsker å beholde kjøttet leveres dette til SVFL for salg.

**GOD JAKT !!**